Taivaallisen rauhan aukio
Taivaallisen rauhan portti rakennettiin Ming-dynastian aikana 1417. Kiinan keisariaikana (1911 saakka) varsinaista aukiota ei ollut, vaan paikka oli täynnä ministeriöiden toimistoja. Nämä vaurioituivat pahasti boksarikapinan yhteydessä, niiden lopullinen hävittäminen loi aukion.
Narvan riemukaari
Narvan riemukaari () on riemukaari Pietarin kaupungissa Venäjällä. Portti rakennettiin alun perin vuonna 1814 Narvan aukiolle, jonka nimi oli neuvostoaikana Statšek-aukio. Portti rakennettiin Venäjän voitettua Napoleonin. Alkuperäinen portti oli puuta, mutta se purettiin, ja portti rakennettiin uudestaan kivestä vuosina 1827–1834. Vuonna 1989 portin yhteyteen rakennettiin museo. 2000-luvulla porttia alettiin korjata, ja se saatiin alkuperäiseen kuntoon vuonna 2009. Narvan riemukaaren suunnittelijana toimi Vasili Stasov.